นายประยูร ช่วยแก้ว รักษาการผู้อำนวยการ องค์การขนส่งมวลชนกรุงเทพ (ขสมก.) กล่าวถึงการประชุมคณะกรรมการนโยบายรัฐวิสาหกิจ (คนร.) วานนี้ ( 12  ก.ย.) มีการพิจารณาประเด็นเกี่ยวข้องแผนฟื้นฟู ขสมก. ซึ่งที่ประชุมอนุมัติให้ดำเนินการได้ ประกอบด้วย จัดหารถใหม่มาให้บริการ คนร.เห็นชอบให้เร่งดำเนินการ โดยเฉพาะการปรับแผนสัดส่วนจัดหารถใหม่ให้มีส่วนผสมระหว่างรถเมล์ที่ใช้พลังงานไฟฟ้า พลังงานร่วมหรือไฮบริดจ์ รวมทั้งปรับปรุงรถเก่ากลับมาใช้งาน ทั้งหมดจะมีจำนวน  3,000  คัน ดังนั้น จำเป็นต้องเสนอ ครม.อนุมัติแก้ไขมติเดิมที่เคยอนุมัติจัดหาไว้  3,183  คัน